
Gongalo Neves 

En la mondon venis parol' nova 

Studo pri la parola uzo de Esperanto inter 1887 kaj 1905 

La nuna studo celas prezenti dokumentitajn faktojn pri la parola uzo 
de Esperanto inter 1887 kaj 1905. Abundas ja studoj pri nia gazetaro 
kaj literaturo, pri la t.n. inkunabloj, pri la unuaj broŝuroj, entute, pri 
la skribaj primicoj de nia lingvo, sed pri ĝia parola uzo la atestoj estas 
malpli oftaj, kaj ŝajne niaj esperantologoj ne tiom interesiĝis pri ĝi. 
Tial mi prezentos ĉiujn dokumentojn, kiujn mi sukcesis kolekti, kaj 
ilrn kunplektos per rakonta fadeno. Tion mi faros kronologie, kvazaŭ 
temus pri filmo konsistanta el jaraj epizodoj. 

1888 

La unuan ateston pri parola uzo de Esperanto^ liveras neniu alia, ol 
la pola inĝeniero kaj verkisto Antoni Grabowski (1857-1921): "Ĝoja 
estis ankaŭ kaj ne forgesebla por mi la tago, kiam en 1888, veninte 
Varsovion, mi vizitis nian Majstron. Tiam, kiel al mi memorigas Dro 
Ludwik Zamenhof, inter ni ambaŭ eksonis la plej unua interparolado 
esperanta. Ambaŭ ni parolis la lingvon la unuan fojon kaj tamen la 
lingvo ekfluis vigle, ĉar ĝi estis jam antaŭe viva en niaj koroj kaj men- 
soj".^ La unuaecon de tiu interparolo oni poste ĝenerale akceptis,^ kaj 
do ĝi fariĝis kvazaŭ fakto apenaŭ kontestata. Ĝin konfirmis ankaŭ la 
filo de Grabowski.'‘ 

Tiun ĉi rakonton Sikosek (1999: 235) tamen nomas "legendo". 
Kuraĝa aserto, ĉar Grabowski mencias memorigon fare de Zamenhof, 
kiu tiam ankoraŭ estis vivanta kaj do facile povus refuti la anekdo- 
ton. Estas ja vere, ke jam en 1887 aliaj homoj, eklerninte Esperanton, 
renkontis ĝian aŭtoron, kaj do estas probable, ke jam tiam oni interŝa- 
nĝis vortojn kaj frazojn en la nova lingvo. Tamen la supra rakonto de 

1 Pri la parola uzo de L/ngvve Uniwersala, praparenco de Esperanto, vd. Golden I978a, 
I978b, 1979. 

2 Grabowski 1910: 6 (pvz 1987: 203). 

3 Ĝin ja kvazaŭ oficialigis Kalocsay (£d£ 1986: 198-199). 

4 “En tiu loĝejo [str. Dzika, n-ro 9] okazis en la jaro 1888 la en historio de Esperanto 
unua interparolo en tiu ĉi lingvo inter la du entuziasmuioj pri la ideo de lingvo inter- 
nacia” (Grabowski, S. 1962 (pvz 1987: 213)). 

Grabowski fariĝas pli verŝajna kaj pli akceptebla, se oni vortumas ĝrn 
iom alie, kiel faris Ender kaj VVajsblum, kiuj la menciitan interparolon 
nomis la unua "nur en Esperanto".^ Jen detalo eble grava. 

Kiuj do estas la "kandidatoj" por la unuaj interŝanĝoj de esperan- 
taj vortoj kaj frazoj kun Zamenhof jam en 1887? 

Unu el ili estas la pola farmaciisto Felikso Zamenhof (1868-1933), 
frato de la aŭtoro de Esperanto, kiu skribis jenon: "Tuj post apero de 
la unua broŝuro en 1887 mi ricevis ĝin de mia frato kun peto atente 
tralegi. La atenta tralego havis preskaŭ tujan efikon. Post kelkaj tagoj 
mi redonis la broŝuron kun mia unua — nu, vi jam divenas — vers- 
aĵo. La frato donis al mi tuj la esperantistan bapton".*’ Kion povus 
signifi "esperantista bapto"? Ĉu la du fratoj ne kaptis tiun okazon por 
interŝanĝi kelkajn frazojn en Esperanto? 

Alia kandidato estas neniu alia, ol la bopatro de Zamenhof, Alek- 
sandro Zilbernik (1831-1906), pri kiu lia filino Teresa Zilbernik-Kocin, 
fratrno de Klara Zilbernik-Zamenhof (1863-1924) — do, bofratino de 
Zamenhof — asertis en siaj rememoroj, ke li "la unua ellernis Espe- 
ranton kaj korespondadis kun Zamenhof esperantlingve".^Estas pro- 
bable, ke li, same kiel Klara, interŝanĝis kelkajn esperantajn frazojn 
okaze de familia kunveno. 

La tria kandidato estas la pola ĵurnalisto kaj verkisto Leo Belmont 
(1865-1941) — i.a. aŭtoro de la unua publikigita esperanta poemo 
nezamenhofa (1888) kaj lanĉmto de la unua radiko ne enkondukita de 
Zamenhof {mebl/f — kiu la 14an de septembro 1887 "forte okupiĝis"’ 
pri la lingvo eĉ dum 'Tecionoj de leĝa polico", ĉar la mstruisto estis 
"maljuna tedulo", kaj kiu lernis la gramatikon en "dudek minutoj" kaj 
la vortaron "irante tra stradoj", vizitis la aŭtoron de Esperanto la 27an 
de septembro kaj trovis Irn "simpatia, senhara, malgrasa hometo, sed 
kun obstina laborema animo de formiko en malforta korpo".“ Estas 
ankaŭ probable, ke okaze de tiu vizito, precize datita en la jarlibro de 
Belmont, ili interŝanĝis almenaŭ kelkajn esperantajn frazojn. 


5 Ender; VVajsblum 1971 (pvz 1987: 193). La emfazo estas mia. 

6 Fez 1929: 47 (pvz 1987: 47). 

7 Kociniene 1937 (pvz 1987: 69). Ankaŭ Holzhaus (1969: 260) Indikas, ke la bopatro 
de Zamenhof esperantistiĝis en 1887 

8 Vd. Neves; Pabst 2018: 254. 

9 Belmont 1937: 26. 

10 samloke, p. 27. 

Tamen pri neniu el tiuj kandidatoj ekzistas eksplicita skriba atesto, 
ke tiaj interparol(et)oj okazis. Tial la unuaeco plu restu ĉe Grabowski. 

1889 

Meze de junio fondiĝis en Moskvo "malvasta rondeto de konatoj kaj 
amikoj",^^ kiuj decidis ne nur kune labori por la "amata afero", sed 
ankaŭ kunveni unufoje ĉiusemajne. Por la kunvenoj ĉiu el ili devis 
alporti "artikoleton, pecon el rakonto, versaĵon k. s.", kiun la grup- 
anoj "legados kune" kaj "per fortoj kunligitaj [...] senerarigados". 
Krome, jen grava detalo, ili decidis, ke en tiuj kunvenoj ili "ne paro- 
lados alian lingvon ekster la Esperanto". La unua kunveno okazis la 
23an de junio, kaj unu el ili alportis tradukon de la rusa himno, kiu 
"tiel plaĉis al ĉiuj", ke ili "ĝin deskribis kaj kelkajn fojojn kantis ĝin 
ĥore". Fine, ili "disiris sufiĉe malfrue, plenaj je energio kaj je la plej 
bonaj esperoj por la estonteco". 


1891 

Ĉi-jare la rusa instruisto Vasilij Devjatnin (1862-1938) konatiĝis kun la 
lingvo kaj aliĝis al esperantista rondeto en Vilno. Pri la rezulto de tiu 
aliĝo li skribis jenon: "La konatiĝo kun la Vilnaj esperantistoj multe 
helpis al mi perfektiĝi en Esperanto per la konstanta praktikado: mi 
jam povis flue paroli Esperante kaj facile kaj regule esprimadi miajn 
pensojn skribe".^^ 

1892 

Kvankam mi ne trovis ateston pri parolata Esperanto ĉi-jare, tamen 
menciindas tio, ke Zamenhof unuafoje revuas la staton de la tiama 
movado, kaj ni sciiĝas i.a., ke "La plej grandan nombron da amikoj 
nia afero nun havas en Rusujo; la duan lokon okupas Germanujo; la 
trian — Svedujo; poste iras ĉiuj aliaj landoj kun pli aŭ malpli granda 
nombro da esperantistoj".^^ Ni konatiĝas ankaŭ kun la unua prova 
statistiko pri la frutempa disvastiĝo de Esperanto: "Laŭ diversaj fak- 

11 La Esperantisto I. 1889, novembro, n-ro 2, p. 15. 

12 Devjatnin 1929 (pvz 1987: 129). 

13 Zamenhof 1892: 4. 

toj ni supozas, ke la nombro de la ellernintoj de nia lingvo nun estas 
Ĉirkaŭ 15-20 000" 1'* 

Laŭ kiuj faktoj aŭ donitaĵoj Zamenhof tion supozis, ni ne scias. 
Ĉu laŭ la nombro de disvenditaj lernolibroj? Ĉu laŭ la nombro de 
kluboj kaj de iliaj anoj? Tamen da kluboj ne ekzistis tre multe, laŭ lia 
rnformo: "Kluboj de la lingvo Esperanto ekzistas neoficiale en diver- 
saj urboj en Rusujo kaj oficiale en la urboj Nŭrnberg (Bavarujo), Mŭn- 
chen (Bavarujo), Schalke (VVestfalujo), Freiburg (Badenujo), Upsala 
(Svedujo), Sofia (Bulgarujo) kaj Malago (Hispanujo)".^^ 

1893 

Komence de decembro, Devjatnin vizitis la aŭtoron de Esperanto en 
Grodno. Kvankam dum la vojaĝo de Vilno al Grodno li preparis 'Ta 
konvenajn salutvortojn",^® li tiel konfuziĝis antaŭ la figuro de Zamen- 
hof,^^ ke li komencis "balbuti ian ruse-esperantan sensencaĵon" ĉe la 
pordo kaj eĉ forgesis diri sian nomon. Eble tial Zamenhof ruse rnvitis 
lin enrri. Tamen poste, jam en sia kabineto, Zamenhof demandis, nun 
esperante: "Kun kiu mi havas la plezuron paroli?" De tiam la kon- 
versacio pluis en Esperanto, kaj Devjatin restis pli ol du horojn "ĉe la 
gastama kaj afabla majstro".^® Estas kurioze, ke ŝajne ankaŭ Zamen- 
hof profitis de la interparolo, kiel atestas lia konfeso al la neatendita 
vizitanto: "mi kun granda plezuro vrn aŭskultas, des pli, ke vi bonege 
parolas esperante, kaj mi mem ankaŭ uzos la okazon por praktikado. 
Vidu, en Grodno mi estas unika esperantisto. Vi, en Vilno, estas en pli 
bonaj kondiĉoj".^^ 

Ĉu el tia konfeso oni povas konkludi, ke Zamenhof ordrnare ne 
praktikis Esperanton hejme kun sia edzino?^“ 


14 samloke, p. 5. 

15 samloke, p. 5-6. 

16 Devjatnin 1929 (pvz 1987: 133). 

17 “Mi estis tute konsternita. Mi neniam povis imagi Zamenhof’on tia, kia 11 estis efek- 
tive!” (Devjatnin 1932 (pvz 1987: 159)). 

18 Devjatnin 1929 (pvz 1987: 134). 

19 Devjatnin 1932 (pvz 1987: 160). 

20 Tiam Zamenhof loĝis en Grodno kun sia familio. En letero al Societo Espero en Pe- 
terburgo (1893-11-23) 11 ja skribis: “Mi transveturis kun mia tuta familio en la urbon 
Grodno" (OV 1929: 511). 

1894 

La 23an de julio la pola ĵurnalisto Jozef Waŝniewski (1859-1897), 
"armita per la Lingvo Internacia"/^ veturis al Svedio, "belega lando 
de inteligentaj kaj honestaj homoj". Renkontinte siajn amikojn, "kiuj 
scias bone aŭ sufiĉe bone Esperanton",^ li "troviĝis jam en elemento 
malfremda, ĉarma" kaj "la komenca malfacileco, elfluanta el la manko 
de parola praktiko, post du-tri horoj malaperis, kaj la interparolado 
fariĝis ne sole facila, sed tre interesa kaj plezura. Esperantistmo tute 
libere parolis pri literaturo, arto aŭ moroj societaj; esperantisto paro- 
lis pri iliaj aferoj publikaj, hejmaj aŭ privataj. Ĉiu klarigis bone la 
urbajn rigardindajn lokojn aŭ konstruaĵojn; la beleco de la naturo tro- 
vis precizan pentriston en la persono de entuziasma rakontistino kaj 
la senbrua hejma vivo havis bonegan prezentiston en la persono de 
gastama mastro, kiu elparolis toaston esperantan pro la honoro de la 
gastoj. Mi renkontis nenie malfacilecon de komprenado". 

Jen do la unua detala priskribo pri internacia renkontiĝo kaj inter- 
parolo en Esperanto. Ni sciiĝas i.a. ankaŭ pri tio, ke la radiko ĉiĉeron/, 
kiun verŝajne multaj opinias modernaĵo, ĵam ekzistis aŭ ekestis tiam 
en nia lingvo, ĉar Waŝniewski anoncis, ke "dezirante reciprokiĝi por 
la boneco, favoreco kaĵ koreco de la svedaj amikoj, por la klarigado 
kaj ĉiĉeronado al mi en Svedujo, mi ĉiam kun granda plezuro kaj pre- 
teco volas servi al ĉiuj esperantistoj senescepte kiel ĉiĉerono en Var- 
sovio kaj Polujo". 

La rusa esperantistino Antonina Ĉajkovskaja (1872-1948) — kiu 
poste fariĝos edzino de Nikolaj Borovko (1863-1913), al kiu Zamen- 
hof sendos sian faman leteron pri la deveno de Esperanto — gastis 
dum kelka tempo en Jalto ĉe la rusa kuracisto Ilja Ostrovski (n. 1855), 
kaj ili ĉiam interparolis "nur Esperante, — nenian vorton rusan",^^ 
eĉ publike. Ekzemple, sur bulvardo, dum ili interparolis "laŭte", ili 
vekis la atenton de "du nekonatoj", kiuj petis klarigon pri la lingvo 
uzata, ĉar ili supozis, ke temas pri volapuko. Pri sia gasta sperto ŝi 
cetere skribis jenajn kortuŝajn vortojn: "gastante ĉe s-ro Ostrovski, mi 
min sentas tiel bone, kvazaŭ mi gastus ĉe mia propra kara frato; ni 
eĉ helpas unu al la alia en tute privataj aferoj, kiel veraj parencoj. Ni 
konatiĝis nur dank' al Esperanto".^'* 

21 VVaŝnievvski 1894: 156. 

22 samloke, p. 157. 

23 La Esperantisto 5. 1894, decembro, n-ro 12 (60), p. 179. 

24 samloke, p. 180. 

1895 

En la lasta numero de Esperantisto, la maja-junia (tamen aperinta nur 
en aŭgusto)^^, oni legas jenan gravan sciigon: "S-roj Langlet kaj Etzel 
el Upsalo faris en tiu ĉi somero grandan vojaĝon tra Rusujo kaj multaj 
aliaj landoj de Eŭropo. En la tuta vojaĝo ili uzadis la lingvon Espe- 
ranto; ili ĉie vizitis la lokajn esperantistojn, gastis ĉe ili kaj estis ĉie 
akceptitaj tre ĝoje. Pri tiu ĉi tre interesa kaj grava vojaĝo, kiu la plej 
brilante montris la grandan utilecon kaj praktikan taŭgecon de nia 
lingvo kaj aperigis multajn artikolojn en gazetoj, ni raportos detale en 
la venonta numero".^'^ 

Tamen la "venonta numero" neniam venis. La gazeto ja ĉesis, sed 
la torĉon baldaŭ transprenis Lingvo Internacia, kiun lanĉis en decem- 
bro 1895 la Klubo Esperantista en Upsalo, Svedio, kaj en kies "prova 
numero" oni plie informas, ke la du amikoj "faris grandan kaj tre 
interesantan vojaĝon tra Rusujo, Turkujo, Rumanujo, Aŭstro-Hun- 
garujo kaj Germanujo", kiu "pruvis praktike, ke nia lingvo tute taŭ- 
gas por buŝaj interkomunikiĝoj de la diversnacianoj, ĉar en daŭro de 
la vojaĝo s-roj Langlet kaj Etzel tute libere parolis kun la rusoj sole en 
la lingvo Esperanto pri la plej diversaj objektoj". Pluse, laŭ la sama 
noto de la redakcio, "Precipe rimarkinda estas la fakto, ke s-ro Etzel 
ellernis la lingvon en daŭro de la vojaĝo mem, t. e. en daŭro de kelkaj 
tagoj, kaj poste uzadis ĝin kun plena sukceso".^^ 

Pri tiu vojaĝo la sveda jurnalisto Valdemar Langlet (1872-1960) 
mem en sia raporto informas, ke rusa amiko lin invitis "fari viziton 
en Jalta, la "faŝonabla" urbeto sur Krim".^^ Do li decidis elveturi "tra 
Frnnujo velocipede", dum lia amiko veturis "poste per vaporŝipo 
rekte al Peterburgo", kie ili "renkontis unu la alian". En tiu urbo 
Langlet "faris la unuan sperton en esperanta parolado, renkontinte 
unu eston", kun kiu li "fervore paroladis en la Irngvo Esperanto", 
kvankam ili tiam unuafoje "havis okazon paroli ĝin kun persono de 
alia nacio". En Moskvo li "havis pli gravan sperton", ĉar tie "en daŭro 
de la tuta tago" li estis "kune kun s-ro Puĉkovski", kiu "tute libere" 

25 En ĝi Zamenhof ja publikigis adiaŭan leteron, datitan je la I5a de aŭgusto: “Kun 
doloro en la koro mi devas por kelka tempo diri al vi adiaŭ” (La Esperantisto 6. 1895, 
majo-junio, n-ro 5-6 (65-66), p. 66). 

26 La Esperantisto 6. 1895, majo-junio, n-ro 5-6 (65-66), p. 70-71. 

27 Lingvo Internacia. Decembro 1895. Prova numero, p. 3. 

28 Langlet 1895: 5. 

uzis Esperanton. En tiu urbo li "konatiĝis kun kelkaj aliaj adeptoj 
de la lingvo internacia", kaj ili ĉiuj "kompreneble" uzadis nur sian 
"komunan lingvon". 

Ilia vojaĝo pluis ĝis Sevastopolo, Jalto kaj Odeso, kie pli klare ol 
aliloke, "esceptinte Jalton",^^ ekbrilis por ili "la karaktero de 1' rusoj 
kaj rusinoj", kiun li jene resumas: "senfina amindeco, senlima bon- 
koreco, mirinda gastameco, estimeginda profundeco de la pensoj kaj 
sentoj, enviinda entuziasmo por altaj, idealaj celoj". 

Samnumere la nova esperantista gazeto pubikigas tre kuriozan 
parton el letero sendita de E. d'Eyssautier, el Parizo,^“ al R. Lemaire, 
en Epernay, kiu tekstas jene: "Jus okazis al mi io miriga. Hieraŭ sin 
prezentas ĉe mi junulo, kiu petas permeson min viziti. Mi venas, kaj 
mia vizitanto tuj alparolas min Esperante. Li estas juna ruso, al kiu 
unu amiko donis mian adreson, kaj kiu venis Parizon por profiti el sia 
talento en fotografio. Li ne scias eĉ unu francan vorton, mi ne konas 
eĉ unu rusan esprimon. Sed ni havas nian karan Irngvon internacian, 
en kiu ni povis interparoladi en daŭro de longa horo, ne renkontante 
malfacilaĵon kaj eĉ ne rimarkante diferencon en nia maniero elparoladi ĝin. 
Tamen ni ĝin lernis sen instruanto, nur per helpo de libreto, en inter- 
spaco de preskaŭ tri miloj da kilometroj".^^ 

Laŭ mia scio, temas pri la unua mencio — kvankam tre supraĵa kaj 
sennuance favora — pri la prononca problemo de la nova lingvo en 
reala situacio de komunikado inter diversnacianoj. 

1896 

La 26an de decembro okazis en Smolensko, Ruslando, en la loĝejo de 
geedzoj Jaceviĉ, "literatura vespero, kompreneble esperanta, kaj post 
ĝi — balo de esperantistoj".^^ Oni i.a. kantis la esperantan himnon, 
prezentis pecon el La amo patra, komedio de Goldoni, en Esperanto, 
kaj poste oni dancis "ĝis la 5-a horo de T nokto". 


29 samloke, p. 6. 

30 Beaufront (1901: 26) publikigis franclingvan version de la teksto (verŝajne la origina- 
lan), sed preterlasis la nomon de la sendinto, kiun li simple nomas "Un Esperantiste 
de Paris’’. 

31 Lingvo Internacia. Decembro 1895. Prova numero, p. 3. 

32 Lingvo Internacia 2. 1897: I, p. 4. 

1897 

La unuan de januaro, en la hejmo de la pola scienculo Adam 
Zakrzewski (1856-1921) — estonta aŭtoro de la fama verko Historio 
de Esperanto 1887-1912 (1913) — okazis "esperanta vespero literatura- 
muzika"2^ Denove la himno, ree la komedio de Goldoni, deklamoj el 
Lfl liro de esperantistoj, kaj ĉio finiĝis per "dancoj, kiuj daŭris ĝis la 5-a 
horo de mateno". 

Komence de majo Nikolaj Kazi-Girej (1866-1917), rusa fervoja 
inĝeniero, vojaĝis en Svedio dum du semajnoj kaj vizitis multajn 
lokojn, kaj ĉie lin akompanis "unu el svedaj esperantistoj, kun kiuj, 
kompreneble"^^ li "povis paroli nur en lingvo Esperanto". Ili inter- 
parolis "pri la objektoj plej diversaj" (pri hospitalo, popolaj lernejoj, 
terposedado, minejoj, ferfabrikoj), eĉ pri "demandoj pure teĥnikaj", 
kaj ili parolis "tiel do libere, kiel en parenca lingvo". Elparolan dife- 
rencon li ne kaŝis en sia raporto: "mi tute ne intencas diri, ke ekzistas 
nenia diferenco inter la prononcoj de ruso kaj de svedo, parolanta en 
Esperanto; kompreneble la diferenco estas kaj, kredeble, ĉiam estos, 
sed tute ne tiel granda, ke tiuj-ĉi diversnacianoj ne povus kompren- 
adi unu la alian". 

Sammonate la germana termezuristo W. H. Trompeter (1839- 
1901) vojaĝis en Italio, Svislando kaj Germanio kaj tie vizitis la lokajn 
esperantistojn.^'* 

La 7an de majo la boheman esperantiston Josef Socha vizitis en 
Feldsbergo kaj surprizis per sia "ludfacile komprenebla esperanta 
parolado"^^ Fjodor Avilov el Tifliso (nun Tbiliso, ĉefurbo de Kartve- 
lio), survoje al "kunveturo velocipedista vojaĝista". Ilia interparolado 
"iris ĉiam flueme, ja ofte ankaŭ tre rapide", kaj la bohemon impresis 
i.a. la "severĝusta akcentdonado al la antaŭlasta silabo" de lia inter- 
parolanto, kiun li opiniis "tre preciza, bonsona", kaj do li profitis dum 
"unu tago en la societo de s-ro Avilov pli multe, ol oni sole lernas en 
semajnoj". 

Enjunio kaj julio A. K. faris longan vojaĝon tra Finnlando ("uzante 
precipe velocipedon")^*’ kaj Svedio, kie li renkontis esperantistojn, 

33 Kazi-Girej 1897: 91. 

34 vd. Ungvo Internada 2. 1897: 6-7 (18-19), p. 87-88. 

35 Socha 1897: 114. 

36 Lingvo tnternada 3. 1898: I (25), p. 21. 

sed li konfesas, ke li montris sin "malbone parolanta"^^ kaj "ne estis 
en stato konduki ligitan fluan rakontadon", ĉar li "alkuras al Esp. 
tre malofte, kaj neniam buŝe". Tial, kiam li provis paroli rapide, li 
"faradis multnombrajn erarojn, miksadis tempojn, mankadis al kazo 
akuzativa, ne diversigadis; kaj ĝ"... 

En julio Zrnoviev el Poltavo (nun Ukrarnio) traveturis Svedion kaj 
Finnlandon, ĉi-lastan "per velocipedo",^® kaj vizitis lokajn esperantis- 
tojn. 

En septembro A. Proĥoroviĉ-Koĉmarenko vizitis Stokholmon kaj 
tie restis tri semajnojn gaste ĉe esperantistoj, kvankam al ŝi, "juna 
fraŭlino, ŝajnis ja terure vojaĝi tute sola en malkonatan landon".^® 

1898 

Pro la oftiĝo de internaciaj vojaĝoj oni komencis konsideri la prob- 
lemon pri eksterlanda loĝado. Tiam la rusa oficiro Fjodor Postnikov 
(1872-1952)'“’ lanĉis la ideon starigi esperantistajn hotelojn, por i.a. 
"permesi al ĉiuj kun la plej poveble malgrandaj elspezoj vojaĝi en 
nekonataj kaj fremdaj landoj, uzante ĉie la helpon de kompreneblaj, 
komprenataj kaj komprenantaj amikoj".'*^ Reage la rusa kemiisto Vla- 
dimir Gernet (1870-1929), kunfondrnto de Lingvo Internacia, propo- 
nis la fondon de reto da gastigantoj, kiun li nomis "Ligo de Gast- 
amo",^^ kaj kies membroj rajtus "uzi la gastamon de aliaj membroj 
de la ligo, t. e. ricevi de ili loĝejon en ilia urbo, tagmanĝon, mformojn 
k.t.p.". Tamen la liganoj "ne devas esti postulemaj kaj, uzante la gast- 
amon, ili devas esti kontentaj je la plej necesa". Krome, oni devus 
sin anonci "ĝustatempe" kaj ne veni "kiel neĝo sur la kapo", ĉar la 
sola disponebla lito eble estus jam okupita de "alia pli frue venrnta 
ligano". Kelkajn monatojn poste oni anoncas la unuajn tri aliĝojn (ĉiuj 
el Ruslando) al tia praversio de Pasporta Servo.'*^ 

37 samloke, p. 24. 

38 Lingvo Internacia 2. 1897: 8-9 (20-21), p. 141. 

39 Lingvo Internacia 2. 1897: 10 (22), p. 149. 

40 Pri tiu ĉi kurioza figuro de la frua movado vd. Golden (1996), kiu renkontis lin en 
Usono nelonge antaŭ lia morto. 

41 Postnikov 1898: 147. 

42 Garnet 1898: 162. 

43 Lingvo Internacia 4. 1899: I (37), p. 4. 

1899 

En januaro la jam menciita rusa oficiro F. Postnikov faris kvintagan 
vojaĝon en Finnlando kaj pri ĝi verkis tre detalan kaj spritan rapor- 
ton. En Viborg (Danio) li renkontiĝis unuafoje kun sia korespondanto 
Baklund, kaj ĉe hotela tablo, "kun jam preparita apetitekscita vesper- 
manĝo kaj boteleto da bona frnna punŝo (dolĉa vino)",''^ ili "interparo- 
ladis, disputadis kaj babiladis tre interese per la helpo de Esperanto 
pri la plej diversaj objektoj" dum "du feliĉaj horoj", kiujn ili "pasigis 
kune ŝatante unu en la alia nur la homan animon kaj inteligenton". 

En Abo (sveda nomo de Turku) F. Postnikov esperis renkonti sian 
amikon Langlet, kun kiu li jam antaŭe konatiĝis en Peterburgo, kiam 
tiu revenis en Svedion el sia vojaĝo tra Ruslando, kaj kies "bonega 
scio de la lingvo Esperanto'"'^ kaj "mstruiteco" lin altiris, sed sian 
amikon li ne trovis "sur la stacidoma bordmarŝejo".'''’ Tamen subite iu 
lin alparolis "en bona lingvo Esperanto", kaj jen antaŭ li staris "alta, 
beltalia fraŭlino kun tre simpatia vizaĝo kaj helaj okuloj", kiu estis 
neniu alia, ol la fianĉmo de lia amiko, forveturinta en Helsingforson, 
"por senkulpigi sin pri malica gazeta kalumnio". 

En tiu sama urbo li vizitis du familiojn, kies adresojn li trovis en 
la Adresaro. Lin impresis i.a. "S° Reinius, estiminda maljunulo", kiu 
ĝis tiam "neniam havis okazon paroli Esperante", kaj ilia interparolo 
"estis, kvankam malrapida, tamen tre preciza, ĉar S° Reinius dum la 
parolado ofte ne kontentiĝis uzi la unuan vorton kiu prezentiĝis al lia 
spirito; li prenis la vortaron kaj serĉis la plej precizan esprimon; dank' 
al tio nenia penso, nenia esprimo restis nekomprenita aŭ malbone 
komprenita". La vesperon li pasigis "ĉe la estimataj gesmjoroj Blom- 
berg", kaj ili "babiladis pri la plej diversaj objektoj", sed "en Espe- 
ranto parolis facile nur la plej maljuna filino", kaj do la interparolo 
okazis "Esperante kaj ruse", ĉar la mastrino bone parolis ruse, kaj 
F. Postnikov ne komprenis la svedan nek la finnan. 


44 Postnikov 1900: 1. 

45 samloke, p. 2. 

46 Tiun ĉi interesan vorton poste ekuzos ankaŭ Lemaire (1900: II), eble lerninte ĝin de 
F. Postnikov. Estas malfacile ekscii precize, en kiu jaro ekestis la vorto kajo. En 1889 
ĝi certe ankoraŭ ne ekzistis (vd. Neves; Pabst 2018: 190), kaj Zamenhof (1889: 102) 
la rusan Ha6epe>KHas tradukis per surbord’. Kvankam Vilborg (1993: 16) ĝin datas 
je 1909, tamen mi trovis ĝin en pli frua vortaro (vd. Ahlberg 1905: 54). 

Elirinte el la vagono en Helsingforso, F. Postnikov aŭdis esperan- 
tan saluton, kaj jen antaŭ li "staris nekonata juna viro", nomata Nor- 
denstreg, kiu "komencis tiel rapide paroli en Esperanto, ke oni povus 
pensi ke ĝi estas lia patra lingvo", kaj baldaŭ ili du "jam sidis en kom- 
forta ĉambro de hotelo"^^ kun Langlet, kaj ilia "vivoplena interparo- 
lado daŭris ankoraŭ longatempe post la noktomezo". 

En aprilo okazis nova vojaĝo esperantista, ĉi-foje fare de la sveda 
ĵurnalisto Paul Nylen (1870-1958), kiu venis vaporŝipe en Finnlandon 
por ĉeesti la edziĝan feston de amiko. Petinte helpon de policisto por 
trovi telegrafejon, tiu respondis "en sia frnna lingvo, kiu tonas kvazaŭ 
la plaŭdo de 1' ondoj apud la bordo aŭ la unutona kanto de 1' vento 
karesanta 1' arbaron",^® sed en la edziĝa festo li "havis la plezuron 
eldiri al la fianĉo kaj fianĉino"^^ esperantlingvan saluton "kaj deziri al 
ili feliĉon kaj prosperon familian kaj nacianan". Pliajn detalojn pri la 
esperantumado li tamen ne donas. 

En novembro jen denove F. Postnikov survoje, ĉi-foje en longa 
vojaĝo, kiu i.a. venigis lin al Parizo kaj poste al Epernay, "kie li 
pasigis la tutan 28“ de novembro"^° kun la pioniroj Rene Lemaire 
(1876-1954) kaj Louis de Beaufront (1855-1935). La du francaj ami- 
koj "ĝis tiam neniam parolis Esperante kun fremdulo", kaj ili eĉ "ne 
ekzercis"^^ sin "pri tio ĉi parolante unu kun la alia" kaj apenaŭ "iafoje 
interŝanĝis kelkajn frazojn en la lingvo internacia". Tial ili "tre sci- 
vole" atendis la viziton de la rusa oficiro, sciante "per la rakontoj de la 
esperantistoj-vojaĝantoj", ke "Esperanto ĉiam mirinde plenumis sian 
rolon por la komunikoj parolaj". 

Nu, la interkonatiĝo kun F. Postnikov ilin certe ne disrevigis, ĉar 
"dum pli ol dekdu horoj, sur la strato, ĉe la tablo, en la salono", en sia 
"esploro de la vidindaĵoj — nemultaj — de Epernay, pri la plej diver- 
saj objektoj, S° Postnikov" kaj la du francaj pioniroj "parolis Esperante 
senĉese, absolute facile, eĉ rapide", kaj eĉ "atestantoj ne mankis", ĉar 
"parencoj, amikoj estis tie", la triopon renkontis "kaj povis konstati, 
ke ili estas kapablaj nur... silenti", dum tiuj interŝanĝis ne nur ideojn 
kaj pensojn, sed "eĉ kelkajn nemalicajn ŝercojn pri la aŭdantoj mutaj 

47 Postnikov 1900: 3. 

48 Nylen 1899: 34. 

49 samloke, p. 35. 

50 Lemaire 1900: 9. 

51 samloke, p. 10. 

kaj miregigitaj". La "provon pri la Esperanto parolata" la du francaj 
amikoj do taksis "longa, perfekta, absolute decidiga" kaj konfesis, ke 
"ĝi ne sole ne alportis la plej malgrandan dubon aŭ la plej malgran- 
dan eltrompiĝon, sed kontraŭe plenumis kaj eĉ superis ĉion kion" ili 
"povis esperi". De Epernay la rusa vojaĝanto "iris Germanujon, trai- 
ris en Varsovio, kie li vizitis D™ Zamenhof", kiu tamen, tro okupita, 
ne povis longe paroli kun sia vizitanto.^^ 

1900 

"La lastan sabaton de septembro"^^ la sveda kuracisto Sven Krikortz 
(1868-1931) surprize vizitis en Diĵono la francan profesoron Charles 
Lambert (1866-1959), kiu "neniam estis parolinta Esperante". Tamen, 
ĉar ili "pasigis la reston de la tago kune, de la dua horo de 1' post- 
tagmezo ĝis la deka de T vespero", Lambert iel devis elturniĝi kaj 
eĉ "miris pri la facileco"^'‘ de sia esperanta parolo, kvankam li "ne 
ĉiam trovis tuj la ĝustan vorton". Eĉ tiel ili sukcesis paroli "pri ĉio: 
pri vojaĝoj, pri banurboj, pri Svedujo, pri la neĝo kaj la Laplandanoj, 
pri politiko, pri instruado, pri fotografio, pri bicikleto, k.t.p.".® La 
sveda vizitanto eĉ montris al la franca profesoro "la mehanismon de 
sia bicikleto"“ kaj "klarigis ĝin" al li en Esperanto, dum "scivoluloj" 
ilin "rigardis kaj aŭskultis miregigitaj". Ankaŭ pariza esperantisto, 
nomata Frehis, ricevis la viziton de Krikortz "kaj interparoladis kun 
li facile nur Esperante". 

Aliflanke, la francan paciston Gabriel Chavet (1880-1972) vizitis 
la rusa kapitano Pavlovskij, kaj 'Ta interparolado fariĝis kompre- 
neble en nia mirinda lingvo, kiun S° Pavlovskij elparolas kun perfekta 
korekteco". 


52 En letero al V. K. Rogaĉev Antonov (1899-12-25) Zamenhof ja skribis: “ S-ro 
Postnikojv] vizitis min, sed muite paroii mi ne povis ĉar mi tiam estis ne tute iibera” 
(OV i929: 520). 

53 UEsperantiste 3. i900: 35, p. i37. 

54 samioke, p. i38. 

55 samioke, p. i37. 

56 samioke, p. i38. 

1901 

En junio, V. Kurmanajev, kasisto de la peterburga klubo Espero, rice- 
vis kuriozan leteron de finna esperantisto, "s-ro Sunell (staciestro de 
Kannus)"^^, en kiu ĉi lasta petis sciigon pri rusa gimnaziano aŭ stu- 
dento, "kiu konsentus alveturi Kannus'on por ekzerco kun li en la 
rusa parolado". Kompense li "proponis doni al tiu ĉi persono monon 
por aĉeto de veturbileto en ambaŭ finoj, manĝon kaj apartan ĉam- 
bron". Ĉar la ricevinto de la letero estis "tute libera" tiusomere, li 
mem akceptis la proponon, elveturis trajne jam la 16an de julio kaj 
alvenis la 17an "post tridek horoj da vojaĝo".^* La frnna korespon- 
danto lin rekonis "dank' al la esperantista signeto", kiun li "ĉiam 
portadas", kaj lin salutis per "bonan tagon!". Antaŭe Kurmanajev 
"neniam sentis necesecon paroli per Esperanto", ĉar li "ĉiam estis 
inter homoj kiuj komprenis la lingvojn rusan aŭ germanan", sed ĉi- 
foje, ĉar Sunell tiujn lingvojn ne bone parolis, li "vole-nevole devis 
paroladi" kun sia gastiganto "per Esperanto", kiun la finno scipovis 
"tre bone", sed kiun li mem parolis "en la komenco ne bone" — ĉar en 
Peterburgo li havis "malmulte da praktikado por tiu ĉi parolado" —, 
sed poste "pli bone", tiel ke, verkante la raporton, Kurmanajev jam 
opiniis, ke li parolis en Esperanto "preskaŭ tiel facile" kiel en la rusa. 

La rusan vojaĝanton, cetere, impresis ankaŭ tio ke, dum "la pli 
granda parto" de la rusaj vilaĝanoj "tute ne povas skribi kaj legi", en 
Finnlando "oni ne renkontas eĉ unu vilaĝanon, kiu ne scius tion ĉi". 
Krome, dum en Ruslando "sinjoro ne parolas kun vilaĝano, ĉar laŭ 
lia opinio vilaĝano ne povas kompariĝi kun li", en Finnlando "ĉiuj 
estas egalaj", kaj Kurmanajev "ofte vidis, kiel vilaĝano vestita en sia 
labora vesto, kiu ne ĉiam estis pura, paroladis pri diversaj aferoj kun 
studento aŭ kun sinjoro vestita en vesto laŭ la lasta modo". 

La eksterlandaj vojaĝoj de esperantistoj fariĝis se ne oftaĵo, alme- 
naŭ ordinaraĵo ne nur ŝatata, sed ankaŭ fiere montrata por propa- 
gandaj celoj. Tial Beaufront (1901: 23-28) dediĉis tutan ĉapitron al 
tiu temo, sub la titolo UEsperanto parle et les voyages internationaux 
("Esperanto parolata kaj la internaciaj vojaĝoj"), en kiu li donas dek 
du ekzemplojn de vojaĝantoj, kiuj parole uzis Esperanton en Usono, 
Finnlando, Svedio, Ruslando, Germanio kaj Francio. 


57 Kurmanajev 1901: 124. 

58 samloke, p. 125. 

1902 

Dume la enhavo de Lingvo Internacia fariĝis pli riĉa kaj varia, kaj la 
beletraj kontribuoj, originalaj aŭ tradukaj, komencis okupi ĉiam pli 
da spaco. Tial la redakcio ne povis, "pro manko de spaco",^^ publikigi 
"tre interesan leteron" de sia rusa abonanto Moskovĉenko, vizitinta 
finnan kemiiston el Helsingfors, nomatan Ame Niklander, kun kiu 
li "tre bone interparoladis dum tri tagoj", kvankam "li estis neniam 
parolinta per Esperanto". Ili cetere "facile interkomprenis unu la 
alian, malgraŭ ia malgranda diferenco en la elparolado". 

La redakcio koncize raportas pliajn vizitojn kaj mterparolojn de 
esperantistoj. Somere pariza esperantisto, nomata Pagnier, "vizitis 
D-ron Scbmidt en Gotba",'’“ kaj ili "interparolis nur per Esperanto, kaj 
tre facile babiladis kaj interkompreniĝis dum tuta tago". 

Ankaŭ somere la rusa kolonelo N. P. Levitskij, "fervora samide- 
ano",'^^ kiu ellernis Esperanton "skribinte 478 leterojn kaj ricevinte 
472 " 62 traveturis "sur velocipedo" Saksion, Bavarion, Aŭstrion, 
Svislandon kaj Italion, sed en tiuj landoj neniu alparolis lin en Espe- 
ranto, kvankam li surbavis "la Esperantistan signeton" en butontruo 
de sia surtuto, poste vizitis en Varsovio la "gloran majstron D™" 
Zamenbof", por bavi la eblecon "paroli Esperante la unuan fojon", 
kaj fine entreprenis longan vojaĝon en Francio, kie li vizitis plurajn 
urbojn kaj "ĉie renkontis Esperantistojn, kiuj akceptis lin kun granda 
ĝojo kaj kiel eble plej ofte montris al la amikoj la uzeblecon voĉan de 
Esperanto".“ Pri siaj parolaj spertoj en tiu lando li verkis tre detalan 
raporton, el kiu tamen mi nun menciu nur lian viziton al la filozofo 
Emile Boirac (1851-1917), kiu parolis "bonege kaj rapide" en Espe- 
ranto, "kiel en sia lingvo patruja", kaj tial li devis peti tiun "paroli pli 
malrapide". Lin impresis ankaŭ la "simpatia maniero de S° Boirac 
paroli Esperante kun la membroj de sia familio ĉiutage dum la tag- 
manĝo", kio al Levitskij ŝajnis "efektiva agado por vastigi Esperan- 
ton", ĉar tiel "la tuta familio, sen laboro, sen lernado, facile aliĝas al 
la belpanta lingvo"! 

59 Lingvo Internada 1. 1902: 2 (74), p. 31. 

60 Lingvo Internada 1. 1902: II (83), p. 154. 

61 Lingvo Internada 1. 1902: 9 (81), p. 122. 

62 Levitskij 1902: 89. 

63 Lingvo Internada 1. 1902: 9 (81), p. 122. 

La bulgara esperantisto T. Kanel vizitis sian samideanon J. Jamnin 
en Bruselo, kie ili "interparoladis dum tri tagoj",“ komprenante "unu 
la alian sen malfacileco, tiel bone kiel se li (S-ro K.) parolus france". 

Valdemar kaj Alex Langlet, membroj de la stokholma esperantista 
klubo, veturis en Hungarion kaj "vizitis la hungarajn (bedaŭrinde 
malmultajn) esperantistojn"^ kaj poste, akompanate de K. Sepe, 
"faris ekskurson en la Hortobagy-puszta (stepo Hortobagy), kie ili 
kune pasigis 9 tagojn. Kie ili estis, ĉie kun granda atento oni aŭdadis 
ilian paroladon; ili laŭdis kaj miregis la taŭgecon de Esperanto". 

Jarfine alvenas Parizen la rusa esperantisto Ivan Seleznjov 
(m. 1904), "traveturinte Grenoblon, Ljonon kaj Diĵonon". Lin hazarde 
renkontas surstrate Paul Berthelot (1881-1910), franca esperantisto 
kaj anarkiisto, kiu, rimarkinte lian konfuzan mienon, lin sinsekve 
demandas france, germane kaj angle pri lia lingva scipovo, sed 
Seleznjov "energie balancas la kapon, kaj kun grandaj gestoj ekklar- 
igas ruse, ke liĵus alvenis, ke li serĉas loĝejon de Esperantisto". Oka- 
zas "tuja interbabilado kaj kuna irado ĝis la loĝejo de T redaktoro 
de L.L", kie ili renkontiĝas kun la ĉefredaktoro Paul Fruictier (1879- 
1947) kaj ricevas "ankoraŭ unufoje pruvon, superfluan, sed tamen 
utilan, pri taŭgo de Esperanto kiel parolata lingvo". 

La 15an de novembro la parizaj esperantistoj kunvenis "ĉe Resto- 
racio Voltaire por festi amike"“ la ĉeeston de Seleznjov kaj "kom- 
preneble oni nur babiladis en Esperanto dum la tuta vespero, faris 
toastojn k.t.p. tute kiel se estus en nacia lingvo", poste Pagnier dek- 
lamis 56-versan poemon honore al la rusa gasto, kaj la diplomato kaj 
muzikisto Felicien de Menil (1860-1930) ludis sian propran valson 
Esperanto. 

La francan matematikiston Carlo Bourlet (1866-1913), kiu orga- 
nizis la festeneton, forte impresis la figuro de Seleznjov, ne nur pro 
sia fizionomio ("pala viro kun longaj blondaj haroj, maldensa flava 
barbeto kaj fikse rigardantaj bluaj okuloj")'’^ kaj ĝenerala aspekto ("tiu 
asketo, kun sia longa, griza palto, kies kolumo estis ĉiam levita"), sed 
ankaŭ pro sia parolmaniero. Post ok jaroj Bourlet ankoraŭ memoris 
"lian flaman parolon, la fluantecon de lia esprimado" kaj asertis, ke 

64 Lingvo Internada 1. 1902: II (83), p. 154. 

65 samloke, p. 155. 

66 Lingvo Internada 1. 1902: 12 (84), p. 172. 

67 BouHet 1910: 235. 

Seleznjov estis "parolinstruisto" por la parizaj esperantistoj, ke li la 
unua "konigis" al ili, "ke Esperanto estas vivanta lingvo" kaj "pru- 
vis" al ili, ke ĝi "povas esti parolata kun la samaj facileco, eleganteco, 
rapideco, kiel iu ajn nacia lingvo". 

Por kroni tiun ĉi tre eventoriĉan jaron, Kurmanajev reprenis la 
dume forgesitan Postnikovan projekton pri "Ligo de Gastamo", re- 
nomis ĝin "Gastama Ligo" kaj publikigis pri ĝi detalan artikolon.'’® 
Krome, ekrolis ankaŭ alia grava instigilo de la parola uzo de la lingvo, 
kiun povis profiti ankaŭ la esperantistoj, kiuj loĝis malproksime de 
la akso Francio-Svedio-Ruslando kaj ne povis vojaĝi, nome, la unuaj 
sondokumentoj. Esperantistoj el Montrealo (Kanado) sendis ja fono- 
grafon al Zamenhof kaj petis, ke li registru lecionon pri prononco. 
Samtempe ili sendis al li du cilindrojn, sur kiuj estis registrita la pro- 
nonco de du kanadaj esperantistoj. Zamenhof plenumis la peton, "kaj 
ĉiuj, kiuj aŭdis la parolon de la aŭtoro de E, povis konvinkiĝi, ke lia 
E-a elparolado kaj tiu de la angla kaj franca kanadanoj estis tute simi- 
laj".''^ 


1903 

Dum la tria jaro de la nova jarcento oni aranĝis nacilingvajn parola- 
dojn pri Esperanto preskaŭ ĉie en Eŭropo, en kluboj kaj societoj, kiuj 
cetere multiĝis en pluraj landoj, precipe en Francio, kie fondiĝis "kun 
vere apenaŭ priskribebla rapideco"^° kvardek sep grupoj, filioj de 
Franca Societo por la Propagando de Esperanto. Ankaŭ klubaj kun- 
venoj plimultiĝis, sed malofte oni sciigis pri parola uzo de Esperanto, 
verŝajne tial, ke ĝi jam fariĝis ordinarajo. 

La 15an de marto, ekzemple, en Saint-Claude (Francio), oni aran- 
ĝis grandan kunvenon de esperantistoj el la urboj Saint-Claude kaj 
Oyonnax, kaj post festeno, en kiu "oni parolis nur Esperante", ĉiuj 
iris al "publika parolado kun lumaj vidaĵoj, farita de D-ro Boudin".^^ 
Ne ĉesis tamen la vojaĝoj. Kazi-Girej, ses jarojn post sia jam men- 
ciita veturo en Svedio, venis ankaŭ al Parizo, kiu dume fariĝis iaspeca 


68 Lingvo Internada 1. 1902: 9 (81), p. 125. 

69 EdE 1986: 200. 

70 Lingvo Internada 9. 1904: I (97), p. I. 

71 Lingvo Internada 8. 1903: 4 (88), p. 84. 



^ 64 


Mekko por esperantistoj, kaj tie li "renkontis la redaktoron de 
kaj "ambaŭ perfekte interkompreniĝis". La rusa inĝeniero ĉeestis 
ankaŭ kunvenon de la "Grupo Pariza", tie "faris paroladeton kaj 
poste facile parolis kun ĉeestantaj membroj" kaj fine "reiris Siberion 
tra Bruselo kaj Berlino, kie li vizitis ankaŭ la tieajn Esperantistojn". 

Ankaŭ en Prago okazis esperanta interparolo, okaze de tiea 
vojaĝo de P-ro Offret, el Liono (Francio), kiu tie renkontis s-ron Barth, 
kaj ambaŭ sendis al la redakcio de L.I. poŝtkarton, "kiu lasas nenian 
dubon pri ilia perfekta kompreniĝo".^^ 

En aŭgusto, cetere, internaciaj esperantaj interparoloj "okazis 
ofte",^^ ekzemple en Parizo, inter Blanc (el Romo), Challier de Crand- 
champs (el Amiens), Fruictier (el Parizo), Eduard Kŭhnl (1884-1966) 
(el Prago) kaj Mann (el Birmingham), kiuj "povis babili dum tuta 
tago sen ia ĝeno, kaj kompreneble nur per Esperanto". Parizen venis 
ankaŭ Pierre Beauchemin (1860-1952), franclingva kanadano, kaj 
Gorbatenko (el Ruslando), ambaŭ vizite al Bourlet, kaj "la rezultato 
estis sama, ĉiam sama". 

Krome, kvar anglaj esperantistoj, inter kiuj troviĝis Rhodes kaj 
Ellis, loĝis dum dek unu tagoj en Havro (Francio), kaj samtempe 
la urbon vizitis pli mallonge du pliaj anglaj esperantistoj ("F-ino 
Lawrence kaj S-ro Mudie"),^^ kaj denove "Esperanto satigis la tutajn 
bezonojn de interparolado pri ĉiaspecaj objektoj". 

Ankaŭ Varsovio fariĝis iaspeca Mekko por la tiamaj esperantistoj. 
Piskunov ja sciigis la redakcion de L.I. pri vizito ĉe Zamenhof, kun 
kiu li "dum du horoj parolis en Esperanto".^'^ Ankaŭ Kabe vizitis la 
aŭtoron de Esperanto en lia varsovia hejmo kaj jene raportis la oka- 
zaĵon: "li tre afable akceptis min, kaj ni komencis esperante interpa- 
rolon pri Esperanto. Mi konstatis kun plezuro, ke sen iu ajn peno mi 
komprenas ĉion; ĉu D-ro Zamenhof same facile komprenis min, mi ne 
scias, ĉar de mia konvertiĝo pasis apenaŭ unu semajno".^^ 


72 samloke, p. 85. 

73 Lingvo Internada 8. 1903: 9 (93), p. 220. 

76 Lingvo Internada 8. 1903: 12 (96), p. 305. 

77 Bein 1909 (pvz 1987: III). La daton de la vizito li ne indikas eksplidte, sed ĝi estas 
facile deduktebla, ĉar 11 diras, ke “pasis 16 jaroj” (p. 113) de lia unua konatiĝo kun la 
lingvo, kiu okazis “en la jaro 1887” (p. 110). 

1904 

La samideanoj plu emas raporti al la redakcio de L.I. siajn parolajn 
spertojn. Ekzemple, Bogŝeviĉ sciigas pri neatendita vizito de "S-ro A. 
Prager",^® kun kiu li parolis "tre libere kaj bone, eĉ rapide" en Espe- 
ranto, kvankam li tiam unuafoje uzis la lingvon parole. 

La parizaj esperantistoj ricevis la viziton de Harold Bolingbroke 
Mudie (1880-1916), sekretario de la Londona Klubo Esperantista, kaj 
"amika vespermanĝeto estis organizata, kie oni parolis nur en Espe- 
ranto".^^ Tial la pariza grupo "decidis daŭrigi tiajn vespermanĝetojn 
en la 12-a de ĉiu monato". 

En Barcelono, la tieajn esperantistojn surprize vizitis "fervora 
svisa partiano",®” nomata Renard, kaj "dum tri tagoj S-roj Inglada kaj 
Sabadell akompanis lin kaj montris la vidindajojn en la urbo", paro- 
lante "pri ĉiaspecaj temoj tute flue kaj libere, kompreneble nur en 
Esperanto". 

Dum la "pentekostaj tagoj" grupo da anglaj esperantistoj vizitis 
siajn francajn samideanojn en BuIonjo-ĉe-Maro kaj "oni publike inter- 
paroladis"®^ en Esperanto, "ludis scenon el Hamleto, k.t.p.". 

En septembro Fruictier pasigis "tri neforgeseblajn tagojn"®^ en 
Havro kaj Rueno, "belaj anguletoj" de la "mirinda lando", kiun li 
nomas "Esperantolando". En Havro lin akceptis du lokaj esperan- 
tistoj, kiuj kondukis lin "al la Esperantista hotelo de T urbo", kie li 
renkontis "naŭ fremdajn samideanojn", kaj baldaŭ komenciĝis "gaja 
interkonatiĝo kaj babilado". Aŭdiĝis esperantaj kantoj, kaj la babi- 
lado "ne haltis, sed ĝi zumis, zumadis flue, kvazaŭ ne estus tie tri- 
naciaj esperantistoj".®^ En Rueno lin akceptis alia grupo da samidea- 
noj, kaj tiam komenciĝis "kompreneble denova gaja interbabilado". 

La 7an kaj 8an de aŭgusto, okaze de motorŝipeta konkurso en 
Maniko, la esperantistaj kluboj de Kalezo (Calais, Francio) kaj Dovero 
(Dover, Anglio), do cis kaj trans la markolo, aranĝis la unuan interna- 
cian esperantistan kunvenon, kiun la redakcio de L.I. titole eĉ nomis 

78 Lingvo Internacia 9. 1904: 2 (98), p. 56. 

79 Lingvo Internacia 9. 1904: 3 (99), p. 80. 

82 Fruictier 1904: 231. 

83 samloke, p. 232. 

senĝene kaj pompe "Unua kongreso internacia de Esperantistoj".®'* 
Kolektiĝis "preskaŭ ducent homoj" el Anglio, Alĝerio, Aŭstrio, Bel- 
gio, Francio kaj Germanio. En Kalezo la ĉeestantojn alparolis Kŭhnl, 
kiu prezentis la "aferon esperantan"®^ laŭ siaj vojaĝaj spertoj tra Fran- 
cio, Svislando, Anglio, Belgio kaj Germanio, poste Mudie "per fluanta 
Esperanto", kaj frne "tre spritplene kaj eĉ en Esperanto ŝerceme paro- 
lis ankaŭ S° Michaux". Poste la esperantan himnon sinsekve voĉle- 
gis bohemo, anglo kaj franco, kaj ĝi sonis ankaŭ fonografe, registrite 
"same de diversnacianoj", kaj konceme prononcon estis eĉ ne unu 
"rimarkebla diferenco, tiel ke taŭgeco de Esperanto por rilatoj inter- 
naciaj eĉ buŝaj, klare montriĝis". Tiun demonstron sekvis "kelkaj aliaj 
fonografaj paroloj" kaj "deklamoj de poemoj kaj muzikaĵoj esperan- 
taj". 

En Dovero "eksonis hore esperanta traduko de himnoj franca kaj 
angla"®*’ kaj poste okazis ekskurso en la urbo kaj en kastelo, kie angloj 
"bonvole per Esperanto klarigadis ĉiujn rimarkindaĵojn al ĉiuj kvin 
nacioj samtempe". 

Kiel montras la supra raporto, fonografo estis jam ordmaraĵo en 
la esperanta movado kaj ludis rolon ĉiam pli gravan. Jam antaŭe la 
redakcio sciigis, ke la "Parizaj Esperantistoj fabrikigis fonografajn 
cilindrojn kun paroloj en Esperanto por publikaj paroladoj, kursoj, 
k.t.p.".®^ Aperis i.a. deklamo de la Hamleta monologo Ĉu esti aŭ ne 
esti, fare de Bourlet; paroladeto kaj deklamo de En sonĝo, fare de Cart; 
deklamo de la Hamleta Kanto de Ofelio, fare de Fruictier. La redak- 
cio informis ankaŭ, ke 'Ta serio estos daŭrigata per fremdaj espe- 
rantistoj trairontaj Parizon".®® Fakte, por aranĝata internacia ekspo- 
zicio en St.-Louis (Usono), kiam Bourlet komencis kolekti ĉiaspecan 
materialon, li donace ricevis ne malpli ol 24 fonografajn cilindrojn en 
Esperanto kaj ankoraŭ aĉetis pliajn. Krom tiuj vendataj de la Pariza 
grupo, li havigis al si 3 cilindrojn de ZamenhoP^ kaj ankaŭ cilindrojn 

84 Lingvo Internacia 9. 1904: 9 (105), p. 27t 

85 samloke, p. 272. 

86 samloke, p. 273. 

89 Zamenhof tlam havis propran fonografon (verŝajne tlun senditan de la kanadanoj 
en 1902), kiel atestas lia letero al Michaux (1904-03-30), en kiu li diras “Sendi al Vi 

el Ruslando, Moravio, Svedio, Hispanio, Bulgario, Anglio kaj Germa- 
nio,^° kiujn li forsendis "en la monato marta".” La klopodoj de Bour- 
let ne estis vanaj, ĉar la internacia juĝantaro de la ekspozicio (kiu ne 
estis movada aranĝo) "al la Pariza Esperantista Grupo aljuĝis arĝen- 
tan medalon, por ĝia rimarkinda ekspozicio esperanta".^^ Temis pri 'Ta 
unua oficiala premio donita al Esperanto". 

Laste, sed ne balaste, Esperanto unuafoje elpaŝas ankaŭ kiel labor- 
lingvo. La pariza PES (Presa Esperantista Societo) fariĝas ja "agema 
centro de propagando, kie nia lingvo estas la sola komuna interligilo 
inter hungaroj, francoj kaj aliaj",® kaj kiun "komencas vizitadi aliaj 
fremdaj samideanoj", kiuj "tie laboras aŭ interparolas". 

1905 

La unua Universala Kongreso de Esperanto, kiu okazis en Bulonjo- 
ĉe-Maro (Francio) inter la 5a kaj 13a de aŭgusto "kun 688 oficialaj 
aliĝintoj el dudeko da landoj",’^ estis grandioza kulmino de ĉiuj pro- 
voj, penoj, baraktoj, klopodoj, eĉ hezitoj, kaj ankaŭ de la tuta ĝojo, 
entuziasmo, espero, eĉ naivo, kun kiuj tiom da homoj el plej diversaj 
nacioj, profesioj kaj sociaj devenoj vivigis Esperanton kiel parolatan 
lingvon. 

Klubaj kunvenoj kaj festoj, personaj renkontiĝoj kaj interparoloj, 
internaciaj vojaĝoj, vizitoj ĉe Zamenhof, fonografaj cilindroj, ĉio tia, 
iom post iom, laŭgrade, kvazau esplortuŝe, vekis Esperanton el ler- 
nolibra muto kaj vortara silento kaj igis ĝin vera lingvo, kompleta, 
aŭtenta, plena, alloga, eĉ fascina. Nur tiel oni povas kompreni, ke 
tiom da "feliĉaj, enviindaj homoj"’^ povis travivi "tiujn neforges- 
eblajn, tro rapide forflugemajn tagojn" en Bulonjo, kie ili "parolis pri 

04-03), en kiu li diras “La serion da fonografaj ciiindroj mi ricevis en bona stato. [...] 
Bedaŭrinde mi ne povas nun eiprovi ia ciiindrojn, ĉar mia fonografo estas tute difek- 
tita” (pvz i990: I36i). Januare ii eĉ sendis al Londona Esperanto-Kiubo fonografan 
paroiadeton okaze de ties unua datreveno (OV i929: 359-360). 

la plej multflarLk.aj temoj, kantis, deklamis, ludis plej diversajn ver- 
kojn el kelkaj dekoj da lingvoj, kaj tion ili faris en unu sola artefarita 
lingvo sen ia peno kaj malfacilaĵo, sin komprenante unu la alian tute 
klare, kaj sentante unu por la alia nur amikan fratan amon". 

Tamen samloka plurtaga kolektiĝo de tiom da homoj el multaj lan- 
doj evidentigis ankaŭ, ke la lingvon ne ĉiuj prononcas aŭ eĉ akcentas 
egale. Oni detale pridiskutis la temon dum vespera ĝenerala kunsido 
la 8an de aŭgusto. Tiam Zamenhof, ĉar "kelkaj personoj demandis lin 
pri la riproĉindaĵoj, kiujn li rimarkis ĉe diversaj kongresanoj",^*’ faris 
kelkajn komentojn ĉi-koncerne. "Li kritikis unue la ĝeneralan elparo- 
ladon de multaj francoj, kiuj [...] ĉiam metas la tonan akcenton sur la 
lastan silabon de ĉiu vorto". Poste li petis "S-inon Junck, ke ŝi elpa- 
rolu ian tekston por montri la ĝustan elparoladon".^^ Si deklamis la 
poemon La vojo, kaj Zamenhof komentis nur, ke “l devas esti elparo- 
lata plej klare, nek tro mole, nek tro malmole, sed en meza maniero". 
Responde al demando pri la ĝusta prononco de e, ĉu ĝi sonu kiel la 
franca e aŭ e, la aŭtoro de Esperanto denove donis salomonan konsi- 
lon: "En Esperanto, ĉiuj literoj devas esti mezaj; sekve e ankaŭ devas 
esti nek tro fermita nek tro malfermita". Ankaŭ pri r, responde al 
demando de franco, ĉu ĝi sonu gorĝe aŭ lange, li samtone rekomen- 
dis: "Multaj personoj ne povas elparoli unu aŭ alian el tiuj du r. Sed 
tio ne malhelpas: ili faru laŭ sia eblo".^* 

Pri prononco, cetere, aŭdiĝis ankaŭ toleraj voĉoj. Bourlet, ekzem- 
ple, komentis dum la menciita kunsido, ke "nur tre malgrandaj 
diferencoj ekzistas en nia elparolado; ili tute ne malhelpas la kom- 
prenon"^^ kaj kurioze aldonis, ke "estus bedaŭrinde, se malaperus 
tiu rimedo rekoni la naciecon de la Esperantistoj". Pri Bolingbroke 
Mudie, ekzemple, la kongresa raportanto skribis, ke tiu "alta blonda 
juna viro, kun larĝaj okulvitroj kaj elrazita vizaĝo"^™ elparolis "per 
dolĉa, tenora voĉo kaj ia angla tono, tiel agrabla en Esperanto kiam 
ĝi ne estas tro forta". Krome, la kongreson ĉeestis ankaŭ la franca 
matematikisto kaj filozofo Louis Couturat (1868-1914) — posta (kun) 
aŭtoro de Ido —, kiu en letero al la germana lingvisto Hugo Schuch- 

96 samloke, p. 378. 

ardt (1842-1927) skribis, ke en Bulonjo "la elparolaj diferencoj estis 
tute sensignifaj kaj neniel ĝenaj"2“ 


Noto postkongresa 

Malgraŭ la granda sukceso de la unua universala kongreso, multaj 
esperantistoj plu restis izolitaj kaj malofte havis okazon paroli la ling- 
von. Ekzemple, la "sciencema"“^ ruso Maksim Krjukov, "malnova 
bolŝeviko kaj radikala sennaciisto"^“, aliĝinta en 1904 al la komunista 
partio“'‘ kaj tradukinto de ties programo,^“^ renkontis la aŭtoron de 
Esperanto en Varsovio somere de 1907. Tiam, kvankam eklerninte 
Esperanton jam fine de 1904, li estis "solulo k tute ne praktikis buŝan 
lingvon".^“‘’ Tial li "faletis post ĉiu vorto" kaj la lingvon "parolis kiel 
korvo najtingalas". Sekve li esprimis esperante "nur komencajn salut- 
frazojn (antaŭe preparitajn!)" kaj la "plua interparolo devis okazi vole 
nevole nur en rusa lingvo". Tamen li verŝajne profitis jenan rekomen- 
don de Zamenhof: "Prononcu la literon r nek kiel rusoj k italoj, nek 
kiel parizanoj, t.e. nek malkartavu, nek tro kartavu. Ni havu mezan 
prononcon...".^^ 

Tamen la parola uzo de Esperanto ne ĉesis disvastiĝi kaj plioftiĝi 
post la bulonja kongreso, kaj la iama plendo de Kage iom post iom 
fariĝis nura svaga eho de tempo pasinta kaj forgesita: "La granda pli- 
multo (se eĉ ne preskaŭ ĉiuj) da esperantistoj uzadas nian Irngvon 
preskaŭ escepte nur per helpo de plumo kaj de okuloj, kaj ne per buŝo 
kaj oreloj". 

Fina noto pri la prononco de Zamenhof 


En la menciita bulonja kunsido evidentiĝis, ke la esperantistoj, tute 
kompreneble, aparte atentis la elparolajn konsilojn de Zamenhof. 
Tamen, ĉu la prononco de la aŭtoro de Esperanto estis vere modela? 
Nu, Roman Sakowicz (1888-1969), ekleminta Esperanton en 1904, 
peterburga studento en 1910 kaj poste advokato en Pollando, antaŭ- 
milita delegito de UEA kaj poste de lEL, vicprezidanto de PEA post 
la dua mondmilito,^“® estis unu el la partoprenantoj de la UK en 1905. 
Ĉeestante la malferman ceremonion, dum kiu Zamenhof eldiris sian 
faman paroladon, li "ne tro atente aŭskultis la enhavon [...], sed 
streĉe atentis la parolmanieron, la prononcadon de la aŭtoro de la lin- 
gvo".^“ Tia streĉa atento igis lin, post tiom da jaroj, memori 'Ta mal- 
fermitan o, tute kontraŭan al la, ni diru, germana, gorĝa kaj ronda; 
z ne similan al la malmola okcidenta kaj eĉ pli firman ol la pola y; 
meze molan l tute malproksiman de la bulgara malmola sono de tiu ĉi 
litero". Entute, laŭ li, "estis klara influo de la rusa elparolado, precipe 
en la litero "i", sed la ĝenerala moligo de E.-sonoj" al li "tre plaĉis".^^^ 
Gaston VVaringhien (1901-1991), en letero al la japana eldonisto 
Ito Kanzi (1918-2005), eĉ asertis, sen cito de fonto, ke Zamenhof 
"havis ian langodifekton (ŝuldatan al sia jida origino) kaj prononcis 
la ] kaj ŝ ne tre distinge de la z kaj s" kaj tial — kaj ankaŭ ĉar "lia voĉo 
probable ne estis tro forta" — la franca profesoro supozis, ke "parton 
de lia parolo [en Bulonjo] la publiko ne kaptis; sed la cetero estis ja 
sufiĉa, por komprenigi la altajn ideojn". 


109 vd. La ondo de Esperanto. 2010: 6 (188); Pola Esperantisto 97. 2003: 2, p. 36. 

